CELEX: 62010TN0575
Language: da
Date: 2010-12-14 00:00:00
Title: Sag T-575/10: Sag anlagt den 14. december 2010 — Moreda-Riviere Trefilerías mod Kommissionen

19.2.2011   
            
            
               DA
            
            
               Den Europæiske Unions Tidende
            
            
               C 55/28
            
         Sag anlagt den 14. december 2010 — Moreda-Riviere Trefilerías mod Kommissionen
   (Sag T-575/10)
   2011/C 55/50
   Processprog: spansk
   
      Parter
   
   
      Sagsøger: Moreda-Riviere Trefilerías, SA (Gijón, Spanien) (ved advokaterne F. González Díaz og A. Tresandi Blanco)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens beslutning af 30. september 2010 om ændring af Kommissionens beslutning K(2010) 4387 endelig af 30. juni 2010 (sag COMP/38.344 — forspændingsstål) annulleres i henhold til artikel 263 i traktaten om Den Europæiske Unions funktionsmåde.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for sit søgsmål har sagsøgeren fremsat tre anbringender gældende:
   
               —
            
            
               Det første anbringende vedrører tilsidesættelse af princippet om, at der ikke må ændres i institutionernes retsakter, samt af princippet om god forvaltningsskik.
            
         
               —
            
            
               Det andet anbringende baserer sig på, at væsentlige formforskrifter er blevet tilsidesat med godkendelsen af ændringsafgørelsen uden forudgående høring af Det Rådgivende Udvalg for Kartel- og Monopolspørgsmål som forudsat i artikel 14 i Rådets forordning (EF) nr. 1/2003 af 16. december 2002, om gennemførelse af konkurrencereglerne i traktatens artikel 81 og 82 (EFT L 1, 4.1.2003, s. 1).
            
         
               —
            
            
               Det tredje anbringende, som fremsættes subsidiært, vedrører tilsidesættelse af princippet om forbud mod forskelsbehandling ved fastsættelsen af betalingsbetingelserne for bøden og forpligtelsen til at begrunde retsakter.